 Центар за културу Лазаревац

Хиландарска 2, 11550 Лазаревац

Мaтични број: 07093233

ПИБ: 101135391

Телефон: 011/8123 344

На основу члана 35-36 Закона о култури („Сл. гласник РС“, бр.72/2009, 13/2016 и 30/2016 – испр.,6/2020,47/2021 и 78/2021) члана 29. Статута Центра за културу Лазаревац број: 121 од 08.03.2013. године, број: 73 од 10.02.2017. године, број: 254 од 17.05.2018. године и број: 496 од 06.07.2021.године, **Одлуке Управног одбора** Центра за културу Лазаревац број: \_\_\_341\_\_\_од \_\_\_31.07.2025\_\_\_\_\_\_године, Управни одбор Центра за културу Лазаревац

**р а с п и с у ј е**

**ЈАВНИ КОНКУРС**

**за именовање директора Центра за културу Лазаревац**

**I Подаци о Установи културе:**

Назив Установе је – Центар за културу Лазаревац

Седиште Установе је у Лазаревцу, ул. Хиландарска бр. 2.

Матични број Установе је: 07093233, ПИБ: 101353391

Претежна делатност установе је: 90.04 – рад уметничких установа

**II Јавни конкурс се спроводи за радно место:**

Директор Центра за културу Лазаревац

Директор се именује на период од четири године.

**III Место рада:**

Лазаревац, ул. Хиландарска бр. 2.

**IV Услови за именовање директора:**

Кандидат за директора мора да испуњава следеће услове:

1. да има стечено високо образовање;

2. да има најмање пет година радног искуства у култури;

3. да се против кандидата не води истрага и да против њега није подигнута општужница за кривична дела која се гоне по службеној дужности, као и да није осуђиван за кривична дела која га чине недостојним за обављање дужности директора Установе;

4. да има држављанство Републике Србије;

5. општа здравствена способност.

**V Пријава на јавни конкурс и докази који се прилажу уз пријаву**

Пријава на јавни конкурс за именовање директора Установе садржи: име и презиме кандидата, датум и место рођења, адресу пребивалишта, e-mail адресу, број телефона и кратак преглед остварених резултата у раду.

Уз пријаву са биографијом кандидати прилажу, у оригиналу или овереној фотокопији, и то:

-извод из матичне књиге рођених;

-диплому о стеченом високом образовању;

-исправе којима се доказује радно искуство у струци (потврда послодавца, решење или уговор о заснивању радног односа којима се доказује да кандидат има најмање пет година радног искуства у струци);

-уверење надлежног органа, не старије од шест месеци у односу на дан објављивања јавног конкурса на сајту Националне службе за запошљавање, да се против кандидата не води истрага и да против њега није подигнута оптужница за кривична дела која се гоне по службеној дужности,као и да није осуђиван за кривична дела која га чине недостојним за обављање дужности директора Установе

-уверење о држављанству Републике Србије;

-доказ о општој здравственој способности ( лекарско уверења);

Кандидат за директора дужан је да предложи програм рада и развоја Установе на период од четири године као саставни део конкурсне документације.

**VI Рок за подношење пријаве и адреса на коју се подносе пријаве**

Рок за подношење пријава на јавни конкурс је 15 дана од дана оглашавања јавног конкурса на сајту Националне службе за запошљавање и у дневном листу „Послови“ који се дистрибуира на целој територији Републике Србије.

Пријаве на јавни конкурс, подносе се препорученом пошиљком путем поште, у затвореној коверти, на адресу:

**Центар за културу Лазаревац,**

**Управном одбору**

**са назнаком: Пријава на јавни конкурс за именовање директора**

**Центра за културу Лазаревац**

**(не отварати)**

**Хиландарска број 2**

**11550 Лазаревац**

**VII** Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази, Управни одбор одбацује закључком против кога се може изјавити посебна жалба оснивачу (Градској општини Лазаревац, Карађорђева бр. 42) у року од три дана од дана достављања закључка. Жалба не задржава извршење закључка.

**VIII** Управни одбор Установе обавља разговор са кандидатима који испуњавају услове из конкурса.

Управни одбор Установе ће у разговору с кандидатима ценити и следећа допунска знања и способности:

1. познавање пословања организација у области делатности којом се установа бави и управљања њиховим ресурсима;

2. искуство у иницирању, организацији и реализацији пројеката који су везани за изложбене, едукативне и друштвено ангажоване пројекте, као и искуство у обезбеђивању средстава за реализацију пројеката;

3. резултате у раду на анимацији и едукацији публике, раду са младима (публиком и ауторима) и проширењу туристичке понуде културним и уметничким програмима и производима;

4. познавање нових технологија и њихове примене у редовним и пројектним активностима институција културе;

5. способност комуникације са јавношћу.

Управни одбор Установе у року од 30 дана од дана завршетка јавног конкурса доставља оснивачу образложени предлог листе кандидата (у даљем тексту: Листа).

Листа садржи мишљење Управног одбора о стручним и организационим способностима сваког кандидата и записник о обављеном разговору.

**IX Лица задужена за давање обавештења о јавном конкурсу и за преузимање опште документације**

Лице задужено за давање обавештења у вези са Јавним конкурсом је Иван Ранковић, Дипломирани правник за правне, kадровске и административне послове, (контакт телефон: 011/8123 344), а за преузимање опште документације је Јасмина Стојановић, референт за правне, кадровске и административне послове (контакт телефон: 011/8123-344).

**ЦЕНТАР ЗА КУЛТУРУ ЛАЗАРЕВАЦ**

УПРАВНИ ОДБОР

Број: \_\_\_\_\_\_ од \_\_\_\_\_\_\_\_. године

ПРЕДСЕДНИК УПРАВНОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.